পবিত্র রোম সাম্রাজ্য
শেষ পুণ্য রোমান সম্রাট ছিলেন ফ্রান্সিস ২, যিনি ১৮০৬ সালে নেপোলীয় যুদ্ধের সময় সম্রাজ্যের বিলুপ্তি ঘোষণা করেন। এর আগে ১৫১২ সালে বর্তমান জার্মানির কোলোনে অনুষ্ঠিত একটি রাজকীয় ডায়েটে (অঞ্চলসমূহের প্রতিনিধিদের নিয়ে সভা) সম্রাজ্যের নাম পরিবর্তন করে রাখা হয়েছিল "জার্মান জাতিসমূহের পুণ্য রোমান সম্রাজ্য" (জার্মান: Heiliges Römisches Reich Deutscher Nation)।
মহান কন্সট্যান্টাইন
কন্সট্যান্টাইন রোমান গৃহযুদ্ধে সম্রাট ম্যাক্সেন্টিয়াস ও লিসিনিয়াসকে পরাজিত করেন। তিনি ফ্রাঙ্ক, আলামান্নি, ভিসিগোথ, সারমাটিয়ান প্রভৃতি জাতির বিরুদ্ধেও জয় লাভ করেন, এমনকি পূর্বতন শতাব্দীতে হারানো "ডেসিয়া" ও পুনরুদ্ধার করেন। কন্সট্যান্টাইন বাইজেন্টিয়ামে সম্রাটের নতুন আবাসস্থল নির্মাণ করেন এবং এর নাম দেন নতুন রোম। কিন্তু সম্রাটের সম্মানার্থে সবাই এটিকে কন্সট্যান্টিনোপল নামে ডাকা শুরু করে। পরবর্তীকালে এই শহর-ই এক হাজার বছরের বেশী বাইজেন্টাইন সাম্রাজের রাজধানী হিসেবে প্রতিষ্টিত হয়। এই কারণে কন্সট্যান্টাইনকে বাইজেন্টাইন সাম্রাজ্যের প্রতিষ্ঠাতা হিসেবে বিবেচনা করা হয়।